Fiat Croma (type 194)

Fiat Croma var en i årene 2005 til 2010 produceret stor mellemklassebil fra Fiat Automobiles. Modellen blev i rammerne af det daværende joint venture med General Motors udviklet på basis af Opel Signum.

Historie 
I marts 2005 blev der på Geneve Motor Show præsenteret en ny bilmodel fra Fiat med navnet Croma. Bilen var udviklet i samarbejde med General Motors, og var ligesom Opel Vectra C og dennes aflægger Signum baseret på Epsilon-platformen.

Modellen skulle oprindeligt have været solgt som en Lancia og bygget i samarbejde med Saab. Begge mærker havde allerede tidligere samarbejdet med modellerne Fiat Croma og Saab 9000. Et kendetegn herfor var tændingslåsen, som Saab-typisk var monteret på midterkonsollen mellem forsæderne, da den af tekniske grunde ikke kunne monteres andre steder. I rammerne af kooperationen mellem General Motors og Fiat kom benzinmotorerne fra Opel, mens dieselmotorerne var udviklet af Fiat selv.

Man besluttede sig for at integrere bilen i Fiats modelprogram som anden generation af Croma. I modsætning til forgængeren fandtes modellen udelukkende som stationcar.

Croma II kom på markedet i juni 2005, fandtes med motorer op til 147 kW (200 hk) og kunne bestilles med flere former for merprispligtigt ekstraudstyr.

Ved Euro NCAP's kollisionstest i oktober 2005 opnåede Croma fem stjerner.

Facelift 
I starten af 2008 gennemgik Croma et omfattende facelift, hvor slægtskabet med Fiat Bravo blev stærkere betonet. Bilen kom til at virke mere dynamisk, og kabinen fik dyrere materialer. Samtidig ophørte modellen med at eksporteres til Danmark.

Produktionen af Croma blev afsluttet i slutningen af 2010, indtil videre uden efterfølger.

Tekniske data 

Versionerne med benzinmotor er E10-kompatible.

Mulige kombinationer af motorer og udstyrsniveauer

Personbil 
 Active: 1,8 16V/140 hk, 2,2 16V/147 hk
 Dynamic: 2,2 16V/147 hk, 1,9 JTD/150 hk
 Emotion: 1,9 JTD aut./150 hk, 2,4 JTD aut./200 hk

Varebil 
 Dynamic: 1,9 JTD/150 hk
 Emotion: 1,9 JTD/150 hk, 2,4 JTD aut./200 hk

Vigtigste standardudstyr 
 Active: Indfarvede kofangere, dørhåndtag i krom, indfarvede, el-justerbare og -opvarmelige sidespejle, elektronisk startspærre, automatiske el-ruder forrest og bagest, fjernbetjent centrallåsesystem, lys i bagagerum, kabinelampe foran med spotlampe, 12V eludtag i kabine, handskerum med lys, lommer på bagsiden af forsæderne, kørecomputer, midterkonsol med kopholdere, cigarettænder og askebæger forrest og bagest, højdejusterbare nakkestøtter forrest og bagest, armlæn forrest og bagest, splitbagsæde, manuel aircondition, pollenfilter, el-bagrude med visker/vasker, servostyring, justerbart rat (højde/længde), ABS, EBD, 7 airbags, højdejusterbare forlygter, selealarmer, mulighed for afbrydelse af airbag i passagerside, trepunktsseler på alle siddepladser, ESP, ASR, bilradio med cd-afspiller
 Dynamic: Som Active + 16" alufælge, læderrat og -gearknop, holder til solbriller, automatisk styret klimaanlæg, fartpilot, tågeforlygter, partikelfilter (JTD), ratbetjening af radio
 Emotion: Som Dynamic + 17" alufælge, solgardiner ved bageste sideruder, dobbeltbund "Abracadabra" i bagagerum

Muligheder for tilbehør 
 Hundegitter
 Bagagerumsbakke
 Anhængertræk
 Surfholder
 Cykelholder
 Skiholder til 3-4 par ski
 Vindafvisere forrest
 Stænklapper forrest
 Lastholdere i aluminium
 Bagagekit
 Opdelingsnet til bagagerum
 Barnestol 10-36 kg
 Barnevugge -10 kg
 Bluetooth håndfrit sæt

Noter

Litteratur 
 Automobil Revue. Katalog 2008 (på tysk og fransk).
 Fiat Croma salgsbrochure. Fiat Automobiler Danmark A/S, 2006.

Eksterne henvisninger 

Croma (type 194)
Store mellemklassebiler
Stationcars
Forhjulstrukne biler
Biler introduceret i 2005
Biler fra 2000'erne
Biler fra 2010'erne